DOI: 10.14457/tu.the.2023.800
title: ปัจจัยที่มีผลต่อการตัดสินใจเลือกซื้อเครื่องดื่ม functional drink ของผู้บริโภคในเขตกรุงเทพมหานคร

description: ปัจจุบันนี้ ตลาดเครื่องดื่ม Soft Drink หรือเครื่องดื่มที่ไม่มีแอลกอฮอล์ นับว่าเป็นตลาดที่มีขนาดใหญ่ มีการแข่งขันสูง และมีการเติบโตมากขึ้นเรื่อย ๆ ในขณะเดียวกันตลาดเครื่องดื่มกลุ่ม Functional Drink มีการเติบโตอย่างรวดเร็วเช่นเดียวกันทั้งในประเทศไทยและประเทศต่าง ๆ ทั่วโลก จากทั้งพฤติกรรมของคนใปัจจุบันมีการเปลี่ยนแปลงไปจากอดีต โดยหันมาใส่ใจสุขภาพกันมากขึ้นผ่านการออกกาลังกาย การบริโภคอาหารและเครื่องดื่มที่มีประโยชน์ รวมถึงผู้บริโภคส่วนหนึ่งมีแนวคิดเรื่องการบริโภคอาหารและเครื่องดื่มที่เปลี่ยนแปลงไป เช่น การบริโภคอาหารและเครื่องดื่มที่มีประโยชน์แทนการใช้ยารักษาโรค จึงได้มีการมองหาผลิตภัณฑ์ที่จะช่วยเสริมสร้างและตอบโจทย์ด้านสุขภาพในสิ่งที่ตนเองต้องการ จึงนามาสู่การดื่มเครื่องดื่มกลุ่ม Functional Drink ดังนั้น ในด้านผู้ประกอบการเอง การคิดค้นผลิตภัณฑ์และดำเนินกลยุทธ์ทางการตลาดเพื่อให้ตอบสนองความต้องการผู้บริโภคมากที่สุดจึงเป็นสิ่งสาคัญ งานวิจัยนี้มีวัตถุประสงค์เพื่อศึกษาศึกษาปัจจัยที่มีผลต่อการตัดสินใจเลือกซื้อเครื่องดื่ม Functional Drink โดยใช้ปัจจัยทางประชากรศาสตร์ ได้แก่ เพศ อายุ อาชีพ และรายได้ต่อเดือน รวมถึงปัจจัยด้านส่วนประสมทางการตลาด ได้แก่ ปัจจัยด้านผลิตภัณฑ์ ราคา ช่องทางการจัดจาหน่าย และการส่งเสริมการตลาดที่ส่งผลต่อการตัดสินใจเลือกซื้อเครื่องดื่ม Functional Drink เพื่อเป็นประโยชน์ต่อผู้ประกอบการธุรกิจเครื่องดื่ม Functional Drink ให้ทราบถึงปัจจัยที่ส่งผลต่อการตัดสินใจเลือกซื้อของผู้บริโภค และสามารถนำข้อมูลที่ได้ไปต่อยอดพัฒนาผลิตภัณฑ์ กำหนดกลยุทธ์ทางการตลาด เพื่อให้ตรงกับความต้องการของผู้บริโภคในปัจจุบันให้ดียิ่งขึ้น รวมถึงสามารถสร้างความได้เปรียบทางการแข่งขันในตลาดต่อไป ในขณะเดียวกันก็เป็นข้อมูลในการคิดค้นผลิตภัณฑ์ สำหรับผู้ประกอบการรายใหม่ที่สนใจออกผลิตภัณฑ์เครื่องดื่ม Functional Drink โดยกลุ่มตัวอย่าง ได้แก่ ผู้บริโภคที่เคยซื้อเครื่องดื่มประเภท Functional Drink อย่างน้อย 1 ครั้ง ในช่วง 1 ปีที่ผ่านมา ที่อาศัยอยู่ในเขตกรุงเทพมหานคร โดยเป็นงานวิจัยเชิงปริมาณ ดำเนินการเก็บรวบรวมข้อมูลด้วยแบบสอบถามออนไลน์ ซึ่งผู้ตอบแบบสอบถามโดยสมบูรณ์ทั้งสิ้น 240 คน ผลการวิจัย พบว่า ปัจจัยที่มีผลต่อการตัดสินใจผู้บริโภคที่เคยซื้อเครื่องดื่มประเภท Functional Drink อย่างน้อย 1 ครั้ง ในช่วง 1 ปีที่ผ่านมา ที่อาศัยอยู่ในเขตกรุงเทพมหานคร โดยเรียงลำดับตามอิทธิพลที่ส่งผลต่อการตัดสินใจจากมากไปน้อย ได้แก่ ปัจจัยด้านคุณภาพ ความน่าเชื่อถือของตราสินค้าและราคา ปัจจัยด้านชื่อเสียงของผลิตภัณฑ์และช่องทางการจัดจำหน่าย ปัจจัยด้านบรรจุภัณฑ์ ปัจจัยด้านรสชาติของผลิตภัณฑ์ และปัจจัยด้านความหลากหลายของราคาและการส่งเสริมการตลาด ตามลำดับ โดยที่ปัจจัยด้านบรรจุภัณฑ์มีอิทธิพลต่อการตัดสินใจเลือกซื้อเครื่องดื่ม Functional Drink ของผู้บริโภคในเขตกรุงเทพมหานครอย่างมีนัยสำคัญในเชิงลบ ในส่วนของปัจจัยด้านประชากรศาสตร์ พบว่า เพศหญิงมีแนวโน้มตัดสินใจซื้อเครื่องดื่ม Functional Drink มากกว่าเพศชาย และกลุ่มผู้บริโภคช่วงอายุมากกว่า 30 ปีขึ้นไป มีแนวโน้มการตัดสินใจซื้อต่ากว่ากลุ่มช่วงอายุน้อยกว่า 30 ปี ในขณะเดียวกัน ปัจจัยด้ายอาชีพและรายได้ต่อเดือนที่แตกต่างกัน ส่งผลต่อการตัดสินใจเลือกซื้อเครื่องดื่ม Functional Drink ของผู้บริโภคในเขตกรุงเทพมหานครไม่แตกต่างกัน ทั้งนี้ ผู้วิจัยคาดว่างานวิจัยฉบับนี้จะเป็นประโยชน์ต่อผู้ประกอบการ เพื่อนนำผลวิจัยที่ได้ไปต่อยอดพัฒนาสินค้า Functional Drink หรือพัฒนากลยุทธ์ทางการตลาด เพื่อให้แข่งขันในตลาดได้อย่างยั่งยืนและตอบโจทย์ความต้องการของผู้บริโภคได้อย่างตรงจุด